Diari Oficial de la Generalitat Valenciana


Sumari del DOGV 3993, del 07-05-2001 (2001/4185)

Informació pública de la suspensió de llicències de parcel·lació, edificació, enderroc i d'activitat per a la implantació d'usos i activitats, en determinats àmbits del terme municipal de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4185


Organisme emissor
:   Ajuntament de València

Tipus de document
:   Anunci

Informació pública de la suspensió de llicències de parcel·lació, edificació, enderroc i d'activitat per a la implantació d'usos i activitats, en determinats àmbits del terme municipal de València. [2001/A4185]
  
El Ple de l'Ajuntament, en la sessió del dia 30 de maig de 2001, va adoptar l'acord següent:
  
«Vistos els estudis duts a terme com a conseqüència del protocol subscrit entre el Ministeri de Foment, la Generalitat Valenciana, l'Ajuntament de València i Renfe, per al desenvolupament i execució de la xarxa arterial ferroviària de València, considerant les majors afeccions que es produeixen a les zones adjacents al Camí Reial de Madrid ?Alqueria de Benimasot- Font de Sant Lluís, a causa dels diferents alternatives de traçat i connexions ferroviàries de l'accés sud a València, que implicaran la modificació del Pla General, ajustant les determinacions urbanístiques vigents als traçats definitius; en virtut del que disposen els articles 57 de la Llei 6/1994, Reguladora de l'Activitat Urbanística, 152 i 154 del Reglament de Planejament de la Comunitat Valenciana, i la resta de preceptes concordants; i amb el previ dictamen de la Comissió Informativa d'Urbanisme, s'acorda:
  
1. Suspendre, durant el termini d'un any, l'atorgament de llicències de parcel·lació, edificació, enderroc i d'activitat per a la implantació d'usos i activitats, a les zones adjacents al Camí Reial de Madrid ?Alqueria de Benimasot- Font de Sant Lluís, segons l'àmbit definit en el plànol adjunt a l'informe del cap del Servei de Planejament de 21 de març de 2001.
  
La suspensió inclou, així mateix, l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
2. La suspensió de llicències implica, també, la dels acords que aproven nous programes a la zona afectada.»
  
Contra l'acte administratiu transcrit, que és definitiu en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes, comptador des de l'endemà de la recepció d'aquesta notificació.
  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime oportuna.
  
Cosa que es publica perquè se'n prenga coneixement.